《宿鹫峰庵题壁兼呈林孚卿诸友》
宋代·黄公度

抱被招提听晚钟，昔游回首七春风。
斩新花木轩窗外，依旧楼台烟霭中。
永夜篝灯元自照，故人尊酒偶然同。
明年此日看腾踏，先数班杨赋律工。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。